สเตฟาน ปัลลา

สเตฟาน มาเซดา ปัลลา (15 พฤษภาคม ค.ศ. 1989 —) เป็นนักฟุตบอลชาวฟิลิปปินส์ เคยลงเล่นในตำแหน่งกองหลังให้กับบุรีรัมย์ ยูไนเต็ด ในไทยลีก ฤดูกาล 2562

สโมสรอาชีพ

แรปิด เวียนนา
ปัลลาเริ่มต้นอาชีพกับสโมสรเอ็สเซ มอยเออร์บัค และเข้าร่วมทีมเยาวชนของสโมสรแรปิดเวียนนาในปี ค.ศ. 1998 ต่อมาในฤดูกาล 2007–08 เขาถูกดันขึ้นไปเล่นให้กับชุดใหญ่ของทีม และลงเล่นนัดแรกให้กับสโมสรเมื่อวันที่ 29 มีนาคม ค.ศ. 2008 ในนัดที่พบกับแว็กเกอร์อินส์บรุค ต่อมาในวันที่ 15 มกราคม ค.ศ. 2010 เขาได้ย้ายไปร่วมทีมดูนาสกาสเตรดาในสโลวาเกีย

วอลฟส์แบร์เกร์ 
ในเดือนพฤษภาคม ค.ศ. 2014 ปัลลาเซ็นสัญญาสองปีกับสโมสรวอลฟส์แบร์เกร์

เซนต์โปลเตน 
ในเดือนกรกฎาคม ค.ศ. 2018 ปัลลาเซ็นสัญญาหนึ่งปีกับสโมสรเซนต์โปลเตน

บุรีรัมย์ ยูไนเต็ด 
ในเดือนตุลาคม ค.ศ. 2018 ปัลลาได้ย้ายมาบุรีรัมย์ ยูไนเต็ด อย่างเป็นทางการ ต่อมาในวันที่ 2 กุมภาพันธ์ ค.ศ. 2019 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ปัลลาลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 23 กุมภาพันธ์ ค.ศ. 2019 ไทยลีก นัดเปิดฤดูกาล 2019 ปัลลาประเดิมสนามให้บุรีรัมย์นัดแรกในลีกในนัดที่บุรีรัมย์เปิดบ้านเสมอกับชลบุรี 2-2

ทีมชาติฟิลิปปินส์ 
ในวันที่ 25 พฤษภาคม ค.ศ. 2015 ปัลลาถูกเรียกตัวติดทีมชาติฟิลิปปินส์เป็นครั้งแรกในการแข่งขันฟุตบอลโลก 2018 รอบคัดเลือก ต่อมาเขาลงเล่นทีมชาตินัดแรกในนัดที่ฟิลิปปินส์เอาชนะบาห์เรน 2-1

สถิติอาชีพ

สโมสร

เกียรติประวัติ 
บุรีรัมย์ ยูไนเต็ด
 ไทยแลนด์แชมเปียนส์คัพ (1): 2019

อ้างอิง

แหล่งข้อมูลอื่น 
 
 
 

นักฟุตบอลชาวฟิลิปปินส์
นักฟุตบอลทีมชาติฟิลิปปินส์
นักฟุตบอลชาวออสเตรีย
กองหลังฟุตบอล
ผู้เล่นในเอเชียนคัพ 2019
ผู้เล่นในไทยลีก
ผู้เล่นสโมสรฟุตบอลบุรีรัมย์ ยูไนเต็ด
ชาวออสเตรียเชื้อสายฟิลิปปินส์
ชาวออสเตรียเชื้อสายฮังการี
ชาวฟิลิปปินส์เชื้อสายฮังการี
บุคคลจากเวียนนา